wickkiey/tamil-wikipedia-chunked huggingface dataset:
# மண்டேலா

## வெளியீடு

தனுஷின் *ஜகமே தந்திரம்* (2021) படத்தின் எண்ணியல் வெளியீடு தொடர்பாக, திரையரங்க உரிமையாளர்களும் விநியோகஸ்தர்களும் படத்தின் தயாரிப்பு நிறுவனமான வை நொட் ஸ்டுடியோவுக்கு எதிராக சிவப்பு அட்டை என்னும் தடையை அறிவித்தனர். மேலும் இந்த தயாரிப்பு நிறுவனத்தின் வரவிருக்கும் எந்த படங்களையும் விநியோகஸ்தர்கள் திரையிட மாட்டார்கள் என்று அறிவிக்கபட்டது. இதன் விளைவாக, வைநெட் ஸ்டுடியோஸ் இப்படத்தை நேரடியாக தொலைக்காட்சியில் வெளியிட முடிவு செய்தது. அதன்படி படமானது விஜய் தொலைக்காட்சியில் 4 ஏப்ரல் 2021 அன்று திரையிடப்பட்டது. மேலும் நெட்ஃபிக்சில் 9 ஏப்ரல் 2021 வெளியிடபடுவதாக சொல்லப்பட்டது. இருப்பினும், நெட்ஃபிக்சில் 2021 ஏப்ரல் 5 ஆம் நாள் வெளியிட ஏற்பாடு செய்யப்பட்டது. ஏனெனில் அவர்கள் படத்தை தமிழ்நாடு சட்டமன்றத் தேர்தலுக்கு முன்பு வெளியிட விரும்பினர். படத்தின் திரையரங்க சிறப்புக் காட்சியானது 2021 மார்ச் 31 அன்று சென்னை பி. வி. ஆர் சினிமாஸ் திரையரங்கில் நடந்தது
# அலோக் அகர்வால்

**அலோக் அகர்வால்** (*Alok Agarwal*) (பிறப்பு: 1967 ஆகஸ்ட் 25) ஒரு இந்திய சமூக ஆர்வலரும் ஆம் ஆத்மி கட்சியுடன் தொடர்புடைய அரசியல் தலைவருமாவார். இவர், கட்சியின் மத்திய பிரதேச மாநில ஒருங்கிணைப்பாளராகவும், தேசிய செயற்குழு உறுப்பினராகவும் உள்ளார். 1990ஆம் ஆண்டில், இவர் "நர்மதா பச்சாவ் அந்தோலன்" என்ற திட்டத்தில் சேர்ந்தார், கடந்த மூன்று தசாப்தங்களாக, அணைகள் கட்டுவதற்கு எதிராக பழங்குடியினர், விவசாயிகள், சுற்றுச்சூழல் ஆர்வலர்கள் மற்றும் மனித உரிமை தொழிலாளர்கள் ஆகியோரின் இந்த சமூக இயக்கத்தையும் போராட்டத்தையும் கட்டியெழுப்புவதில் ஒரு முக்கியச் செயல்பாட்டாளராக இருந்து வருகிறார். மத்திய இந்தியாவில் நருமதை ஆற்றின் குறுக்கே கட்டப்பட்டு வரும் அணைகளால் இடம்பெயர்ந்த மில்லியன் கணக்கான விவசாயிகள் மற்றும் பழங்குடியினருக்கான உரிமைகள் மற்றும் மேம்பட்ட மறுவாழ்வு ஆகியவற்றிற்காகவும் போராடி வருகிறார். ஜனவரி 2014 முதல், இவர் ஆம் ஆத்மி கட்சியின் 2014 மக்களவைத் தேர்தலில் மத்திய பிரதேசத்தில் உள்ள காண்டுவா நாடாளுமன்றத் தொகுதியில் போட்டியிட்டார்.
# அலோக் அகர்வால்

## ஆரம்பகால வாழ்க்கையும் கல்வியும்

அலோக் அகர்வால் 25 ஆகஸ்ட் 1967இல் ஒரு ஓய்வு பெற்ற அரசு கால்நடை மருத்துவருக்கு மகனாகப் பிறந்தார். ஆரம்ப நாட்களில் இவரது தந்தையின் பணி காரணமாக, இவரது பள்ளிப்படிப்பும் வளர்ப்பும் பல்வேறு இடங்களில் இருந்தது. 1989 ஆம் ஆண்டில் கான்பூரின் இந்திய தொழில் நுட்பக் கழகத்திலிருந்து வேதியியல் பொறியியலில் தனது இளங்கலை தொழில்நுட்பத்தைப் பெற்றார். அலோக் திருமணமாகாதவர், மத்திய பிரதேசத்தின் காண்டுவாவில் வசிக்கிறார்.
# அலோக் அகர்வால்

## சமூகப் பணி

### நர்மதா பச்சாவ் அந்தோலன்

2012 ஆம் ஆண்டில், இவரும் இவரது சகாக்களும் சேர்ந்து நடத்திய 17 நாள் தண்ணீர் சத்தியாக்கிரகத்திற்கு பதிலளிக்கும் விதமாக, அரசாங்கம் ஓம்காரேசுவர் அணையின் அளவை 189 மீட்டர் வரை வைத்திருந்தது  
செப்டம்பர் 2013 இல், இந்திரசாகரின் உயரத்தை 260 மீட்டராக பராமரிக்க வேண்டும் என்ற கோரிக்கையை வலியுறுத்த மத்திய மாநிலத்தின் மூன்று மாவட்டங்களான காண்டுவா, தேவாஸ் ,ஹர்தா ஆகிய இடங்களில் மற்றொரு தண்ணீர் சத்தியாக்கிரகத்தை நர்மதா பச்சாவ் அந்தோலன் குழு வழிநடத்தியது. ஏப்ரல் 2015 இல், காண்டுவா மாவட்டத்தில் மற்றொரு தண்ணீர் சத்தியாக்கிரகமும் தொடங்கியது.  
அலோக் அகர்வால் நீர் மற்றும் மின்சாரத்தை தனியார்மயமாக்குவதற்கு எதிராக செயல்பட்டு வருகிறார். 2003ஆம் ஆண்டில், இவரது நர்மதா பச்சாவ் அந்தோலன் குழு மாநிலம் தழுவிய "பிஜ்லி பச்சாவ்-ஆசாதி பச்சாவ்" இயக்கத்தில் ஜான் சங்கர்ஷ் மோர்ச்சா ( மத்திய பிரதேசத்தின் பல சமூக இயக்கங்களின் கூட்டமைப்பு) ஏற்பாடு செய்தது. இதேபோல், தண்ணீரை தனியார்மயமாக்குவதற்கு எதிராக செயல்படும் அமைப்புகளும் இவரிடமிருந்து தீவிர ஆதரவைப் பெற்று வருகின்றன. பிராந்தியத்தின் விவசாயிகள், பழங்குடியினர் மற்றும் தொழிலாளர்கள் எதிர்கொள்ளும் பல வகையான பிரச்சினைகளுக்கு பதிலளிக்க ஒரு பொதுவான முன்னணியின் அவசியத்தை கருத்தில் கொண்டு, இவரது குழு "நிமர் - மால்வா கிசான் மஜ்தூர்" அமைப்பை உருவாக்க உதவியது.  
பழங்குடியினர் பகுதிகளில் நீர் கிடைப்பதை உறுதி செய்வதற்காக நீர் சேகரிப்புத் திட்டங்களுக்கும் அலோக் தலைமை தாங்கினார். குஜராத் பூகம்பத்திற்குப் பிறகு இவரது சக ஊழியர்களுடன் சேர்ந்து இவர் ஒரு மாதம் மறுவாழ்வு மற்றும் நிவாரணப் பணிகளில் செலவிட்டார்.
# அலோக் அகர்வால்

## அரசியல் வாழ்க்கை

ஜனவரி 2014 இல், அலோக் அகர்வால் ஆம் ஆத்மி கட்சியில் சேர்ந்தார். 2014 ஆம் ஆண்டில் காண்டுவா மக்களவைத் தொகுதியிலிருந்து தேர்தலில் போட்டியிட்டார். தேர்தலின் போது ஆம் ஆத்மி கட்சியின் மத்திய பிரதேச பிரச்சாரக் குழுவின் ஒருங்கிணைப்பாளராக இருந்தார். தற்போது, ஆம் ஆத்மி கட்சியின் தேசிய செய்தித் தொடர்பாளராகவும் மத்திய பிரதேசத்தின் ஆம் ஆத்மி கட்சியின் ஒருங்கிணைப்பாளராக இருக்கிறார்.  
15 ஜூலை 2018 அன்று அரவிந்த் கெஜ்ரிவால், சட்டமன்றத் தேர்தலுக்காக ஆம் ஆத்மி கட்சியைச் சேர்ந்த முதலமைச்சர் வேட்பாளராக இவரை றிவித்தார்.
# கிருஷ்ணம்

***கிருஷ்ணம்*** என்பது 2018 ஆம் ஆண்டு வெளிவந்த இந்திய மலையாள குடும்ப நாடக திரில்லர் திரைப்படம் ஆகும். இப்படத்தினை தயாரித்த பி.என்.பாலராமின் கதையை தினேஷ் பாபூ திரைகதை எழுதி இயக்கியிருந்தார்.  
இப்படத்தில் அக்ஷய் கிருஷ்ணன், அஸ்வர்யா உல்லாஸ், சாய் குமார், சாந்தி கிருஷ்ணா ஆகியோர் முக்கிய வேடங்களில் நடித்திருந்தனர். இந்த படம் 2018 மே 18 அன்று இந்தியாவில் திரையரங்குகளிலும், இணைய செயலியிலும் வெளியிடப்பட்டது. இதன் தமிழ் பதிப்பு 15 மார்ச் 2019 இல் வெளியிடப்பட்டது.
# கிருஷ்ணம்

## சுருக்கம்

கிருஷ்ணம் திரைப்படம் கேரள மாநிலத்தின் திருச்சூரில் நிகழ்ந்த உண்மையான சம்பவத்தின் அடிப்படை கதையாக கொண்டது. இப்படம் தந்தை மற்றும் மகனின் ஆழ்ந்த மற்றும் ஆச்சரியமான உறவை சித்தரிக்கிறது.
# கிருஷ்ணம்

## நடிகர்கள்

- அக்ஷய் கிருஷ்ணன்
- அஸ்வர்யா உல்லாஸ்
- மமிதா பைஜு
- அக்ஷய்ஸ் நண்பராக அன்கித் ஹரிகிருஷ்ணன்
- அக்ஷய்ஸின் தந்தையாக சாய் குமார்
- அக்ஷய்ஸ் தாயாக சாந்தி கிருஷ்ணா
- அக்ஷயின் நண்பராக ஷரோன் தாமஸ்
- ரென்ஜி பானிகர்
- வி.கே.பிரகாஷ்
- முகுந்தன்
- அஞ்சலி நாயர்
- விஜயகுமார்
# கிருஷ்ணம்

## ஒலிப்பதிவு

இத்திரைப்படத்திற்கு ஹரி பிரசாத் மூன்று மொழிகளில் இசையமைத்துள்ளார். பதினொரு பாடல்களுக்கு ஒன்பது பாடகர்களால் பதிவு செய்யப்பட்டது.  
1. "மஜா மேகம்" - விஜய் யேசுதாஸ்
1. "தூ மஞ்சு" - வினீத் ஸ்ரீனிவாசன்
1. "மது மது" - திப்பு
# பெரேசியா

**பெரேசியா** (*Berasia*) என்பது இந்தியாவின் மத்தியப் பிரதேச மாநிலத்தின் போபால் மாவட்டத்திலுள்ள ஒரு நகரமும் நகராட்சியுமாகும்.
# பெரேசியா

## வரலாறு

மாகாணத்தில் பெரேசியா "பர்சியா" என்று சித்தரிக்கப்படுகிறது]]
18 ம் நூற்றாண்டின் தொடக்கத்தில், பெரேசியா ஒரு சிறிய குத்தகைத் தோட்டமாக தில்லியைச் சேர்ந்த முகலாய நிலப்பிரபுவான தாஜ் முகமது கான் என்பவரின் கீழ் இருந்தது. நெடுஞ்சாலை கொள்ளையர்களிடமிருந்து வழக்கமான தாக்குதல்களால் இது மிகவும் பாதிக்கப்பட்டது. ஆப்கானிய வம்சாவளியைச் சேர்ந்த கூலிப்படையினரான முகலாய சிப்பாயான தோஸ்த் முகமது கான், 30,000 ரூபாயை ஆண்டுதோறும் செலுத்தி பெரேசியாவை குத்தகைக்கு எடுத்தார். பின்னர் அவர் பல அண்டை பிரதேசங்களை இணைத்து போபால் மாநிலத்தை நிறுவினார்.  
பின்னர், இந்த மாவட்டம் தார் மாநிலத்துடன் இணைக்கப்பட்டது, ஆனால் 1860ஆம் ஆண்டில் இந்தியக் கிளர்ச்சியில் சேவைகளுக்கான வெகுமதியாக போபாலுடன் மீண்டும் இணைக்கப்பட்டது.
# பெரேசியா

## நிலவியல்

பெரேசியா 23.63 ° வடக்கிலும் 77.43 ° கிழக்கிலும் அமைந்துள்ளது. இதன் சராசரி உயரம் 484 மீட்டர் (1,587அடி) ஆகும்.
# பெரேசியா

## புள்ளிவிவரங்கள்

2001 மக்கள் தொகைக் கணக்கெடுப்பு, பெரேசியாவில் 24,289 என்ற அளவில் மக்கள் தொகை இருந்தது. இதில் 53% ஆண்களும் 47% பெண்களும் உள்ளனர். பெரேசியாவின் சராசரி கல்வியறிவு விகிதம் 57% ஆகும். இது தேசிய சராசரியான 59.5% ஐ விடக் குறைவு; ஆண்களில் 60% ,பெண்கள் 40% கல்வியறிவு பெற்றவர்கள். மக்கள்தொகையில் 18% 6 வயதுக்குட்பட்டவர்கள்.
# இராஜா போஜன் வானூர்தி நிலையம்

**இராஜா போஜன் வானூர்தி நிலையம்** (*Raja Bhoj Airport*) என்பது இந்தியாவின் மத்தியப் பிரதேசத்தின் தலைநகரான போபாலிற்கு வானூர்தி சேவையாற்றும் விமான நிலையமாகும். இது போபாலில் அமைந்துள்ள முதன்மையான வானூர்தி நிலையமாகும். 10ஆம் நூற்றாண்டின் பரமாரப் பேரரசு மன்னர் போஜனின் பெயர் இந்நிலையத்திற்கு இடப்பட்டுள்ளது. இந்தூரில் உள்ள தேவி அகில்யாபாய் ஓல்கர் வானூர்தி நிலையத்தினைத் தொடர்ந்து மத்தியப் பிரதேசத்தின் இரண்டாவது பெரிய வானூர்தி நிலையம் இதுவாகும்.  
இது போபாலின் வடமேற்குப் பகுதியில், நகரத்தின் மையத்திலுள்ள போபால் சந்திப்பு தொடருந்து நிலையத்திலிருந்து 15 கிலோமீட்டர் தொலைவிலும், நகரின் தெற்கே உள்ள ஹபீப்கஞ்ச் தொடருந்து நிலையத்திலிருந்து 20 கிலோமீட்டர் தொலைவிலும் அமைந்துள்ளது. இந்த வானூர்தி நிலையம் தேசிய நெடுஞ்சாலை 46 (போபால் சுற்றுச் சாலை) மற்றும் போபாலை இந்தூருடன் இணைக்கும் மாநில நெடுஞ்சாலை 18 ஆகியவற்றின் சந்திப்புக்கு அருகில் உள்ளது.
# இராஜா போஜன் வானூர்தி நிலையம்

## வளர்ச்சி

### ஓடுபாதை

2010இல், ஓடுபாதையின் நீளம் என இருந்தது. இதனால் போபாலில் பெரிய வானூர்திகள் தரையிறங்குவது சாத்தியமாக்குகிறது. போபாலிருந்து ஜெட்டாவிற்கு ஹஜ் பன்னாட்டு விமானச் சேவை, 23 அக்டோபர் 2010 ஹஜ் பயணத்தின் போது இயக்கப்பட்டது.
# இராஜா போஜன் வானூர்தி நிலையம்

## வளர்ச்சி

### புதுப்பிக்கத்தக்க ஆற்றல்

2013ஆம் ஆண்டில், வானூர்தி நிலைய பயன்பாட்டு கட்டட மின்சாரத் தேவைக்குச் சூரிய சக்தியைப் பயன்படுத்திய முதல் வானூர்தி நிலையமாக மாறியது. 100 கிலோவாட் சூரிய மின் உற்பத்தி நிலையம் சூன் 2013இல் செயல்படுத்தப்பட்டது. எதிர்காலத்தில் வானூர்தி நிலையத்தில் 2 மெகாவாட் சூரிய மின் நிலையத்தை நிறுவத் திட்டமிட்டுள்ளது. வானூர்தி நிலையத்தில் இரவில் வானூர்திகள் தரையிறங்கும் வசதிகள்(ஐ.எல்.எஸ்) மற்றும் கேட் VII தீயணைப்பு சேவைகள் உள்ளன.
# இராஜா போஜன் வானூர்தி நிலையம்

## வளர்ச்சி

### சரக்கு மற்றும் தளவாட மையம்

வானூர்தி நிலையத்திற்கு அருகே 17 ஏக்கர் பரப்பில் சரக்குகளைக் கையாளும் பெட்டக பகுதியும் அமைக்கத் திட்டமிடப்பட்டுள்ளது. அதே நேரத்தில், பழைய முனையக் கட்டிடத்திலிருந்து சரக்கு நடவடிக்கைகளை அதிகரிக்க, சரக்கு வளாகமாக மறுவடிவமைக்கப்படுகிறது. தற்காலிக விமான சரக்கு வளாகம் அக்டோபர் 2019க்குள் திறக்கப்படும்.
# இராஜா போஜன் வானூர்தி நிலையம்

## வளர்ச்சி

### குடிவரவு சோதனை இடுகை மற்றும் சர்வதேச விமானங்கள்

செப்டம்பர் மாதம், ராஜா போஜ் வானூர்தி நிலையத்திற்கு பன்னாட்டு அங்கீகாரம் வழங்குவதற்கான செயல்முறையை டி.ஜி.சி.ஏ. தொடங்கியது. நவம்பர் 2019-ல், குடியேற்ற வசதிகளைத் தொடங்குவதற்கான ஏற்பாடுகளை மறுஆய்வு செய்வதற்காக உள்துறை அமைச்சகம் மற்றும் உள்நாட்டு விமானப் போக்குவரத்து அமைச்சின் உறுப்பினர்களைக் கொண்ட ஒரு கூட்டு மையக் குழு வானூர்தி நிலையத்தினை ஆய்வு செய்தது. பன்னாட்டு வானூர்தி சேவையினைத் தொடங்கப் பெரிதாகப் பிரச்சனைகள் பெரிய தடைகள் எதுவும் இல்லை. பன்னாட்டு முனையகம் கட்ட மாநில அரசு 400 ஏக்கர் நிலத்தை வழங்கியிருந்தது. முனையக் கட்டிடம் மற்றும் 14 சோதனை பகுதிகள், புறப்படுவதற்கு 4 குடிவரவு பகுதிகள் மற்றும் வருகைக்கு 6 குடிவரவு பகுதிகள் உள்ளன.  
இந்த வானூர்தி நிலையம் இருபத்தி இரண்டு சுங்க பணிக்களத்தினையும், வருகைக்கு 11 மற்றும் புறப்படுவதற்கு 11, மற்றும் பாதுகாப்புக்காக ஆறு ஊடுகதிர் இயந்திரங்களையும் கொண்டுள்ளது. மூன்றாவது வான்பாலம் 2019 அக்டோபர் நடுப்பகுதியில் கட்டப்பட்டது.
# கே. ரமணி

**கு. இரமணி** (16 சூலை 1916, இடப்பல், பாலக்காடு மாவட்டம் - 30 மே 2006, கோயம்புத்தூர் ) என்பவர் ஒரு இந்திய அரசியல்வாதி ஆவார். இவர் 1969 ஆம் ஆண்டு இந்திய மக்களவைக்கு தேர்ந்தெடுக்கபட்டார். மேலும் இவர் நான்குமுறை தமிழக சட்டமன்றத்துக்குத் தேர்ந்தெடுக்கப்பட்டார். இவர், இந்திய தொழிற்சங்கங்க மையத்தின் தமிழக மாநிலக் குழுத் தலைவராக இருந்தார்.  
இவர் கேரளத்தில் பிறந்த இவரது குடும்பம் ரமணிக்கு 14 வயது இருக்கும்போது கோவைக்கு இடம்பெயர்ந்தது. இளம் வயதில், ரமணி ஒரு உணவகத்தில் வேலை செய்தார். ரமணி அரசியல் உணர்வுபெற்று, காங்கிரஸ் சோசலிஸ்ட் கட்சியில் சேர்ந்தார். 1939 ஆம் ஆண்டில் இவர் பல தொண்டர்களுடன் அக்கட்சியிலிருந்து இந்தியப் பொதுவுடைமைக் கட்சியில் இணைந்தார். மேலும் இவர் தொழிற்சங்கப் பணிகளில் தீவிரமாக ஈடுபட்டார். இக்காலக்கட்டதில் இவர் இரண்டு முறை கைது செய்யப்பட்டு சிறையில் அடைக்கப்பட்டார்.  
நெருக்கடி நிலை 1975-1977 காலத்தில், இரமணி மீண்டும் சிறையில் அடைக்கப்பட்டார். பிப்ரவரி 1, 1989 அன்று, இவர் சட்டமன்றத்தின் தற்காலிக சபாநாயகராக நியமிக்கப்பட்டார்.
# பெந்தா

**பெந்தா** என்பது (மலாய்: *Benta*; ஆங்கிலம்: *Benta*; சீனம்: 本塔 மலேசியா, பகாங் மாநிலத்தில், கோலா லிப்பிஸ் மாவட்டத்தில் அமைந்து இருக்கும் ஒரு நகரம். ரவுப் மாவட்டத்தின் எல்லையில், லிப்பிஸ் ஆற்றின் கரையில் இந்த நகரம் அமைந்து உள்ளது.  
கோலாலம்பூர் மாநகரில் இருந்து கிளாந்தான்; திராங்கானு மாநிலங்களின் நகரங்களுக்கு நீண்ட தூரம் பயணம் செல்பவர்களுக்கு, இந்த நகரம் ஓய்வு அளிக்கும் இடமாக விளங்கி வருகிறது. பெந்தா பகுதிகளில் தமிழர்களின் நடமாட்டம் கணிசமான அளவிற்கு உள்ளது.
# பெந்தா

## பெந்தா புடு தோட்டங்களில் வெள்ளம்

2021 மார்ச் மாதம் பகாங் மாநிலத்தில் கடும் மழை. பெந்தா தோட்டம்; புடு தோட்டம்; ஆகிய இரு தோட்டங்களில் பணிபுரிந்த 32 தமிழர் குடும்பங்கள் வெள்ளத்தால் பாதிக்கப் பட்டனர். அவர்களுக்கு நிவாரண உதவிகள் வழங்கப் பட்டன.
# பெந்தா

## பெந்தா தமிழ்ப்பள்ளிகள்

பெந்தாவில் இரண்டு தமிழ்ப்பள்ளிகள் உள்ளன. இரு பள்ளிகளிலும் 59 மாணவர்கள் பயில்கிறார்கள்.  
1. புடு தோட்டத் தமிழ்ப்பள்ளி (SJKT Ladang Budu Benta). இந்தப் பள்ளியில் 11 மாணவர்கள் பயில்கிறார்கள். 8 ஆசிரியர்கள் பணிபுரிகிறார்கள்.  
2. பெந்தா தோட்டத் தமிழ்ப்பள்ளி (SJKT Ladang Benta). இந்தப் பள்ளியில் 48 மாணவர்கள் பயில்கிறார்கள். 10 ஆசிரியர்கள் பணிபுரிகிறார்கள்.
# பெந்தா

## தமிழ்ப்பள்ளியே நமது தேர்வு

தமிழ்ப்பள்ளிகளில் மாணவர்களைச் சேர்ப்பதற்கு இந்தியப் பெற்றோர்கள் முனைப்புக் காட்ட வேண்டும். தமிழ்ப்பள்ளியே நமது தேர்வு என்ற தாரக மந்திரத்தை மனதில் நிறுத்த வேண்டும். ஒவ்வொரு இந்தியப் பெற்றோரும் தங்களின் பிள்ளைகளை தமிழ் பள்ளியில் சேர்க்க வேண்டும்.  
நாட்டில் உள்ள அனைத்துத் தமிழ் பள்ளிகளில் மாணவர்கள் எண்ணிக்கை அதிகரிக்க உறுதுணையாக இருக்க வேண்டும் என்று பெந்தா தோட்டச் சமூகச் சேவையாளர் ராஜா ‘தமிழ்ப்பள்ளியே நமது தேர்வு‘ எனும் தாள் ஒட்டியைத் தன் காரில் ஒட்டிக் கொண்டு பிரசாரம் செய்து வருகின்றார்.
# மங்களூர் கே.எம்.சி. மருத்துவமனை

**மங்களூர் கே.எம்.சி. மருத்துவமனை** (*KMC Hospitals*) இந்தியாவின் கர்நாடக மாநிலத்திலுள்ள மங்களூர் நகரத்தில் அமைந்துள்ள இரண்டு மருத்துவமனைகளாகும். கத்தூரிபா மருத்துவக் கல்லூரி மருத்துவமனைகள் என்ற பெயராலும் இவை அழைக்கப்படுகின்றன. மணிப்பால் உயர் கல்விக் கழகத்தின் ஓர் அங்கமான மங்களூர் கத்தூரிபா மருத்துவக் கல்லூரி மருத்துவமனைகள் மருத்துவ மாணவர்களுக்கு கல்வி கற்பிக்கின்றன.
# மங்களூர் கே.எம்.சி. மருத்துவமனை

## சிறப்பு மையங்கள்

மங்களூர் கே.எம்.சி. மருத்துவமனையில் பல்வேறு சிறப்பு மையங்கள் செயல்படுகின்றன.
- இரைப்பைக் குடலியல்
- புற்றுநோய் பராமரிப்பு
- இதயவியல்
- சிறுநீரகவியல்
- நரம்பியல்
- நரம்பு அறுவை மருத்துவம்
- மகப்பேறியல் மற்றும் மகளிர் மருத்துவம்
- முதுகெலும்பு பராமரிப்பு
- மூட்டு மாற்று மற்றும் விளையாட்டு காயம்
- சிறுநீரியல்
# சுமதி (நடிகை)

**சுமதி** (பிறப்பு 19 ஆகஸ்ட் 1964) என்பவர் தமிழ்நாட்டின் மதுரை பகுதியைச் சேர்ந்த ஓர் இந்திய நடிகை. அவர் தனது இரண்டு வயதில் திரைப்படத்தில் நடிக்கத் தொடங்கினார். அவர் பல தமிழ், தெலுங்கு, மலையாளம், கன்னடம், இந்தி மொழி படங்களில் நடித்தார்.
# சுமதி (நடிகை)

## தனிப்பட்ட வாழ்க்கை

சுமதி இந்தியாவின் தமிழ்நாட்டின் மதுரை நகரில் பிறந்தார். அவரது தந்தையும் தாயும் மதுரைச் சேர்ந்தவர்கள். அவரது தந்தை ஒளிப்பட நிலையம் மற்றும் அச்சகம் போன்ற பல வணிகங்களை நிர்வகித்தார். அவரது தாயார், சுமதி மற்றும் அவரது ஏழு சகோதரர்கள் மற்றும் மூன்று சகோதரிகளை கவனித்துக்கொண்ட ஒரு இல்லத்தரசி. இவரது அண்ணன் மாஸ்டர் பிரபாகர் குடும்பத்தில் திரைப்படத் துறையில் நுழைந்த முதல் நபர்.  
1966 ஆம் ஆண்டில், சுமதி திரைப்படங்களில் நடிக்க அத்தை மற்றும் பிரபாகருடன் சென்றார். மூத்த நடிகர் பரத் கோபியுடன் ஒரு மலையாள படத்தில் நடிக்க ஒரு இயக்குநர் ஒரு இளம் குழந்தையைத் தேடும் போது சுமதி திரைத்துறையில் நுழைந்தார்.  
சுமதி திருமணமாகி அமெரிக்காவில் மகள் மற்றும் மகனுடன் குடியேறினார்.
# சுமதி (நடிகை)

## தொழில்

60 களின் பிற்பகுதியில் பரத் கோபியின் மகள் வேடத்தில் நடித்து குழந்தை நடிகையாக (பேபி சுமதி) தமிழ்த் திரைப்படங்களில் தனது திரைப்பட வாழ்க்கையைத் தொடங்கினார். அவர் பல குழந்தைகள் திரைப்படங்களில் தோன்றினார். அவர் இரட்டை வேடங்களில் நடித்தார் மற்றும் சில திரைப்படங்களில் ஒரு பையனாக நடித்தார். விரைவில் அவர் தெலுங்கு மற்றும் மலையாள படங்களுக்கு சென்றார், அங்கு அவர் பல படங்களில் நடித்தார்.அவர் ஒரு குழந்தையாக பல நந்தி மற்றும் பிலிம்பேர் விருதுகளை வென்றுள்ளார்.  
சுமதி வளர்ந்தவுடன், வடிவழகு துறையில் ஈடுபட்டு பல நிறுவனங்களுக்கு நடிக்கத் தொடங்கினார். இவரின் மூன்றாவது அண்ணன் **மாஸ்டர் பிரபாகர்** மற்றும் இரண்டாவது தம்பி **குமார்** ஆகியோருடன் பல படங்களில் நடித்தார். அவரது சகோதரர்கள் திரைத்துறையில் நுழைந்தவுடன், அவரது குடும்ப உறுப்பினர்களில் பெரும்பாலோர் திரைப்படங்களில் நடித்தனர். சுமதி பல நடிகைகளுக்கு பல மொழிகளில் டப்பிங் செய்தார்.  
சுமதி எம். ஜி. இராமச்சந்திரன், சிவாஜி கணேசன், ஜெமினி கணேசன், ஜெயா பச்சன், மனோரமா, நாகேஷ், ரஜினிகாந்த், ஜெயலலிதா, அம்பிகா, பாக்யராஜ் போன்ற பல நட்சத்திரங்களுடன் நடித்தார். சுமதி 1979 ஆம் ஆண்டு பாக்கியராஜ் இயக்கி நடித்த *சுவர் இல்லாத சித்திரங்கள்*திரைப்படத்தில் நாயகியாக அறிமுகமானார். நடிப்பில் உச்சத்தில் இருக்கும் போது 1989 ஆம் ஆண்டு திருமணம் செய்து கொண்டு அமெரிக்கா சென்றார்.
# சுமதி (நடிகை)

## விருதுகள்

### மலையாளத்தில் குழந்தை நட்சத்திர விருதுகள்

பேபி சுமதி சிறந்த குழந்தை கலைஞருக்கான (பெண்) மூன்று முறை கேரள மாநில திரைப்பட விருது பெற்றவர்.  
- 1969 சிறந்த பெண் குழந்தை நட்சத்திரம் (பெண்) குழந்தை சுமதி - *நாதி*
- 1972 சிறந்த பெண் குழந்தை நட்சத்திரம் (பெண்) குழந்தை சுமதி
- 1977 சிறந்த பெண் குழந்தை நட்சத்திரம் (பெண்) குழந்தை சுமதி - *சங்குபுஷ்பம்*
# சுமதி (நடிகை)

## திரைப்படவியல்

### மலையாளம்

- * நதி * (1969) பாபிமோலாக
- * குட்டாவலி * (1970) இளம் சாந்தியாக
- * கோச்சனியதி * (1971) இளம் இந்துவாக
- * அனுபவங்கல் பாலிச்சகல் * (1971) குமரியாக
- * தெட்டு * (1971) மினிமோலாக
- * முத்தஸ்ஸி (படம்) * (1971) ரேகாவாக
- * பனிதிரத வீது * (1972)
- * ப்ரதிகாரம் * (1972) லீலாவாக
- * பேராசிரியர் * (1972) ரெமாவாக
- * ஸ்ரீ குருவாயூரப்பன் * (1972)
- '' இளம் அமீனாவாக அச்சனம் பாப்பாயும் '(1972)
- * மராம் * (1973)
- * பத்மவ்யூஹாம் * (1973) லீனமோலாக
- * பானிதீரத வீது * (1973) ரோஷினியாக
- * வீண்டம் பிரபாதம் * (1973) இளம் ரவியாக
- * அஜாகுல்லா செலினா * (1973) சாஜனாக
- * காமினி * (1974) இளம் சீமாவாக
- * மோகம் * (1974)
- * நாகரம் சாகரம் * (1974)
- * சந்திரகண்டம் * (1974) யங் வினயன், பிந்து (இரட்டை வேடம்)
- * பூந்தேநருவி * (1974) இளம் வால்சம்மாவாக
- * ஜீவிக்கன் மரன்னு போயா ஸ்த்ரீ * (1974)
- * பூகோலம் திரியுன்னு * (1974) கோபியின் மகளாக
- * சேதுபண்டனம் * (1974) கவிதா / சரிதாவின் இரட்டை வேடத்தில்
- * சுவாமி அய்யப்பன் * (1975) இளம் பெண்
- * சட்டம்பிக்கல்யானி * (1975) இளம் கல்யாணியாக
- * தர்மக்ஷேத்ரு குருக்ஷேத்ரே * (1975) என
- * சூரிய வம்சம் * (1975)
- * தலைமை விருந்தினர் * (1975)
- * திருவனம் * (1975) மஞ்சு
- * பிரவஹம் * (1975) இளம் ராகினியாக
- * ஹிரிதயம் ஓரு க்ஷேத்ரம் * (1976) சுமமாக
- அபிமானம் (1976) லதாவாக
- அனுபாவம் (1976) இளம் மேரியாக
- * இளம் ஓமானாவாக சென்னை வலர்தியா குட்டி * (1976)
- * இளவரம் * (1976) இளம் அம்மினியாக
- * சோட்டனிகார அம்மா * (1976)
- * ஷங்குபுஷ்பம் * (1977) மினியாக
- * சத்தியவன் சாவித்ரி * (1977)
- * ஹிருதயாமே சாட்சி * (1977)
- * ஸ்ரீ முருகன் * (1977)
- * ஆராதனா * (1977)
- * சினேகா யமுனா * (1977)
- * அம்மே அனுபமே * (1977)
- * ஆ நிமிஷம் * (1977)
- * வீது ஓரு ஸ்வர்கம் * (1977)
- * ஆஷீர்வதம் * (1977)
- * அவல் ஓரு தேவலாயம் * (1977)
- * நீதிபீடம் * (1977)
- * விதருண்ண மொட்டுகல் * (1977) காஞ்சனா
- * சமுத்திரம் * (1977) பிந்து
- * ரதி நிர்வேதம் * (1978) சாந்தியாக
- * கைதப்போ * (1978)
- * அவலுதே ராவுகல் * (1978)
- * அஷ்டமுடிகாயல் * (1978)
- * அவல்கு மரனமில்லா * (1978)
- * ஆரு மாணிக்கூர் * (1978)
- '' முத்ரா மோத்திராம் '(1978) அமீனாவாக
- * சரபஞ்சரம் * (1979) இளம் குழந்தையாக
- * சூலா * (1979)
- * ராதா என்னா பென்ன்குட்டி * (1979)
- * ராத்ரிகல் நினக்கு வெண்டி * (1979)
- * லஜ்ஜாவதி * (1979) சந்தியாவாக
- * லவ்லி * (1979)
- * பதிவிருதா * (1979)
- * இந்திரதானுசு * (1979)
- * மானி கோயா குருப் * (1979)
- * காந்தவலயம் * (1980)
- * வஜியேல் யாத்ரக்கர் * (1981)
- * என்னே என்ஜான் தெடுன்னு * (1983) ஜனகியாக
- * அவல் கதிருன்னு அவனம் * (1986)
# சுமதி (நடிகை)

## திரைப்படவியல்

### தமிழ்

- *இரு கோடுகள்* (1967)
- *வா ராஜா வா* (1969)
- *திருடன்* (1969)
- *அவரே என் தெய்வம்* (1969)
- *திருமலை தென்குமாரி* (1970)
- *பெண் தெய்வம்* (1970)
- *எங்கிருந்தோ வந்தாள்* (1970)
- அன்னி பெசண்டாக *எங்கள் மாமா (1970)*
- *தங்கைக்காக* (1971)
- *அன்னை வேளாங்கண்ணி* (1971)
- *ஜஸ்டிஸ் விஸ்வநாதன்* (1971)
- *வெள்ளி விழா* (1972)
- *அப்பா தாத்தா* (1972)
- *நான் ஏன் பிறந்தேன்* (1972)
- மீனாவாக *திக்கு தெரியாத காட்டில்* (1972)
- புனிதாவதியாக *கோமதா என் குலமாதா* (1973)
- *காரைக்கால் அம்மையார்* (1973) வள்ளியாக
- *சுவாமி அய்யப்பன்* (1975) இளம் பெண்ணாக
- *செல்வியாக அவன் தான் மனிதன்* (1975)
- *வட்டதுக்குல் சதுரம்* (1978)
- *சாந்தியாக என்னாய் போல் ஒருவன்* (1978)
- *சரோஜாவாக சுவரில்லதா சித்திரங்கல்* (1979)
- ஜானகியாக *சிகப்புக்கல் மூக்குத்தி* (1979)
- *சரணம் அய்யப்பா* (1980)
- *பெண்ணின் வாழ்க்கை* (1981)
- *பெண்ணழகி* (1981)
- *அழகு* (1984)
- *நான் சிகப்பு மனிதன்* (1985)
- *அம்மன் காட்டிய வழி* (1991)
# சுமதி (நடிகை)

## திரைப்படவியல்

### தெலுங்கு

- *பலராஜு கத* (1970)
- *ராஞ்சியாக மஞ்சிவாடு* (1973)
- *பாசி ஹ்ருதயலு* (1973)
- *பங்காரு கலலு* (1974)
- *ஊர்வசி* (1974) சுகுணா & அருணாவாக
- *ரக்த சம்பந்தலு* (1975)
- *ஸ்வர்கானிகி நிச்செனாலு* (1977)
- *சங்கீதா* (1981)
# சுமதி (நடிகை)

## திரைப்படவியல்

### கன்னடம்

- *மன்னினா மாகலு* (1974)
# சுமதி (நடிகை)

## திரைப்படவியல்

### இந்தி

- *கர் கர் கி கஹானி* (1970, படம், பேபி சுமதியாக)
- *ஸ்வார்க் நரக்* (1978, படம், பேபி சுமதியாக)
# சித்ரமுத்து அடிகள்

சித்ரமுத்து அடிகள் (தவத்திரு சித்ரமுத்து அடிகளார்) சேதுநாட்டுச் சித்தர்களுள் ஒருவராகக் கருதிப் போற்றப் பெறுகிறார். இந்திய விடுதலைப் போராட்டக் களத்தில் [சுபாஷ் சந்திரபோஸின்] தலைமையில் அமைந்த இந்திய தேசியப் இராணுவத்தில் (Indian National Army - INA) பணியாற்றிய விடுதலை வீரருமாவார். தவவாழ்வையும் யோகவாழ்வையும் மக்களுக்கு உபதேசிப்பதற்காகத் தோன்றியவர் என்று சீடர்கள் இவரை வழிபடுகின்றனர்.
# சித்ரமுத்து அடிகள்

## தோற்றம்

இவர் 1900 ஆம் வருடம் ஏப்ரல் மாதம் இராமநாதபுரம் மாவட்டத்திலுள்ள மானாங்குடி என்னும் கிரமத்தில் தனுக்கோடி கருப்பாயி அம்மாள் ஆகியோருக்கு இரண்டாவது குழந்தையாகப் பிறந்தார். சார்வாரி வருடத்துச் சித்திரை மாதத்தில் பிறந்ததனாலும் இவர் பிறந்த காலத்தில் ஊரிலுள்ள குடிசைகள் பற்றி எரிந்ததாலும் இவருக்குச் சித்திரைச் சுழியன் என்ற பெயர் ஊரார் இட்ட பட்டப்பெயராக அமைந்தது. ஆனால் இவருடைய தாயார் இவருக்குச் சித்ரமுத்து என்றே பெயரிட்டு அழைத்தார்.
# சித்ரமுத்து அடிகள்

## இளம்பருவமும் கல்வியும்

இவரது இளம்பருவத்திலேயே தாயை இழந்த அவரைப் பாட்டி பாலூட்டி வளர்த்தார். பின்னர் பாட்டியும் உயிரிழந்தார். அதே பருவத்தில் பல சித்து அற்புதங்களைத் தரிசிக்கும் பேறு இவருக்குக் கிடைத்தது. அதனால் இளவயதிலேயே பாடல் இயற்றும் ஆற்றலும் பெற்றார். இவர்தம் ஏழாவது வயதில் தில்லாங்குண்டு எனும் கிராமத்தில் கிடுகு முடைந்து வாழ்ந்திருக்கிறார். பின்னர் முடிவீரன் பட்டினம் என்னும் ஊரில் அமைந்துள்ள திண்ணைப் பள்ளிக்கூடத்தில் அடிப்படைக் கல்வி கற்றிருக்கிறார். ஆனால் அந்தக் கல்வியும் இவரது சிற்றன்னையாரின் கொடுமையால் பாதியோடு நின்று போனது. அதனைத் தொடர்ந்து அத்தியூத்து என்னும் கிராமத்தில் உள்ள கள்ளுக்கடையில் மதுபானக் குடம் சுமக்கும் பணியைச் செய்து வந்தார். வயது வளர்ந்த வேளையில் பனைமரத்தில் ஏறிப் பழகிப் பதனீர் இறக்கவும் கற்றுக் கொண்டார். வறுமையும் பசியுமாகவே இவருடைய இளமைக்காலம் கழிந்தது.
# சித்ரமுத்து அடிகள்

## அயல்நாட்டுப் பயணம்

சித்ரமுத்து அடிகள் இளவயதில் பல குறும்புகளைச் செய்திருக்கிறார். இதனைக் கண்ட ஊரார் அவருக்குத் திருமணம் செய்வித்தால் திருந்த வாய்ப்புண்டு எனக் கருதி அவருடைய தாய்மாமன் மகளாகிய ஆராயம்மாள் என்பவரைப் பேசி முடிக்கக் கருதினர். ஆனால் இவரது வறுமையையும் வாலிபச் சேட்டைகளையும் நன்கறிந்த அந்தக் குடும்பத்தார் பெண்தர மறுத்து விட்டனர். அதன்பின்னர் இரண்டு ஆண்டு காலம் மரிக்கோவில் என்னும் ஊரில் மரமேறித் தனது வாழ்க்கையைத் தொடந்தார். இந்தத் தருணத்தில் 1922ஆம் ஆண்டில் இவரது அக்காள் கணவர் இவரை மலேசிய நாட்டிக்கு அழைத்துச் சென்றார். அங்குள்ள கோலக்கங்சார் என்னும் நகரத்தில் தொழில் செய்து செல்வம் சேர்த்தார்.
# சித்ரமுத்து அடிகள்

## திருமணம்

1928ஆம் ஆண்டு பத்துரூபாய் செல்வம் சேர்த்துத் தாய்நாடு திரும்பிய சித்ரமுத்து அடிகள் பகட்டான வாழ்க்கையைத் தொடங்கினார். குறிப்பாகத் தனக்குப் பெண் தருவதற்கு உறவினர்களைத் தூண்டுவதற்காக இந்த வாழ்க்கை முறையை அவர் மேற்கொண்டார். ஆனாலும் இவரது நிலையைக் கண்ட பலர் பெண் கொடுக்க மறுத்து விட்டனர். அவ்வேளையில் அதே ஊரைச் சேர்ந்த காளையப்பர் என்பவர் தனது நான்கு மகள்களில் இளையவராகிய சிவாகமி அம்மை என்பவரை 1929ஆம் ஆண்டு திருமணம் செய்து கொடுத்தார்.
# சித்ரமுத்து அடிகள்

## இல்லற வாழ்வு

திருணம் முடிந்தும் வாலிபச் சேட்டைகள் குறையாதவராகவே சித்ரமுத்து அடிகள் விளங்கினார். உள்ளூர் மதுபானக் கடையில் திருடியும் மாமிச உணவு உட்கொள்ளப் பெருஞ்செலவு செய்தும் இலாகிரி வகைகளை உட்கொண்டும் மனைவியைத் துன்புறுத்தியும் பொழுதைக் கழித்து வந்தார். இந்தக் காலத்தில் அவருக்கு ஆண்குழந்தையொன்று பிறந்து மூன்றே நாட்களில் இறந்து போயிற்று. வறுமையும் கொடுமையும் வாழ்க்கையில் அதிகமாயிற்று. கடன்பெற்று உண்ண வேண்டிய நிலைக்கு ஆளானார். அழகன்குளத்தில் உள்ள அய்யாவு என்பவரிடத்தில் 100 ரூபாய் வட்டிக்குக் கடன் பெற்று வாழ்வைக் கழித்து வந்தார்.
# சித்ரமுத்து அடிகள்

## இந்திய தேசப் படையில் சேர்தல்

வறுமையிலிருந்து தப்பிக்க எண்ணிச் சித்ரமுத்து அடிகள் மீண்டும் மலேசிய நாட்டிக்குப் பயணம் மேற்கொண்டார். தைப்பிங் என்னும் நகரத்தில் ஸ்ரீ பன்ரோட்டில் 22ஆம் எண் வீட்டில் தங்கி பனைமரமேறிப் பொருளீட்டி வாழ்ந்தார். இக்காலத்தில் அந்நகரத்தில் வசித்து வந்த சிங்கப்பூர்த் தமிழ்ப்பாடசாலைப் போதகராகிய இருசப்பர் என்பவரோடு நட்பு ஏற்பட்டது. தென்காசி ரங்கூன் சடகோப ஆச்சாரியின் பிரதம சீடராவார்.
# சித்ரமுத்து அடிகள்

## வித்தைப் பயிற்சியும் தீக்கை பெறுதலும்

இருசப்பர் பல வித்தைகளிலும் கைதேர்ந்தவர் ஆவார். அவரிடமிருந்து சித்ரமுத்து அடிகள் நட்சத்திர காண்டம் முதல், சாமுத்திரிகா லட்சணங்கள் வரையிலும் பல வித்தைகளை முறையாகக் கற்றுத் தேர்ந்தார். அதனோடு சோதிட வித்தையையும் முமுமையாகக் கற்றுக் கொண்டார். அதே வேளையில் முக்காலமும் உணர்ந்தவராகப் போற்றப் பெற்ற ஸ்ரீசெகந்நாத சுவாமிகளைக் குருவாகக் கொண்டார். அவரிடமிருந்து திருவருட் தீக்கை பெற்று வாழ்வியல் உண்மைகளை முற்றுணர்ந்தார். தம் வாழ்வில் பல இக்கட்டான சூழல்கள் வரவிருப்பதைத் தான் கற்ற சோதிடக் கலையின் மூலம் முன்கூட்டியே அறிந்து தாய்நாட்டிற்குத் திரும்பினார்.
# சித்ரமுத்து அடிகள்

## மக்கட்பேறும் துன்பங்களும்

தாய்நாட்டிற்குத் திரும்பிய பொழுதில் இவருக்கு ஆண்குழந்தையொன்று பிறந்தது. இந்தக் காலத்தில் சித்ரமுத்து அடிகள் சிற்றின்ப நாட்டங்களிலிருந்து விலகிப் பேரின்பப் பெருவாழ்வுக்குத் தலைப்படத் தொடங்கினார். ஆனால் இறைவனின் சோதனையினால் கண்பார்வை பறிபோயிற்று. கையில் தடியைக் கொண்டு தடவித் திரியவேண்டியதாயிற்று. இதனால் அவருடைய மனைவியாரும், குழந்தையும் மற்ற உறவினர்களும் இவருக்கு உணவும் நீரும் தரமறுத்து வெறுத்து ஒதுக்கும் சூழல் நேர்ந்தது. தனக்கேற்பட்ட கொடுந்துன்பங்களைக் கண்டு பொறுக்க இயலாத நெஞ்சம் கொண்ட சித்ரமுத்து அடிகள் தற்கொலை செய்து கொள்ள முடிவு செய்தார். வீட்டை விட்டு வெளியேறி இராமநாதபுரம் அரசு மருத்துவமனைக்குச் செல்லலாம் என்று கருதி தனது உறவினராகிய உலகாயம்மாளிடம் இரண்டு ரூபாய் கடன் பெற்றுச் சென்றார். வாலாந்தராவை என்னும் இரயில் நிலையத்திற்குச் சென்று நண்பர் ஒருவரின் உதவியால் இராமநாதபுரத்திற்குப் பயணச் சீட்டுப் பெற்று அங்கு அமர்ந்திருந்தார். சென்னை செல்லும் தனுக்கோடி எக்சுபிரசு வண்டியில் ஏறி இராமநாதபுரம் சென்றார். அன்றிரவு முழுவதும் இரயில் நிலையத்திலேயே கழிக்க முடிவு செய்தார். அந்தச் சூழலில் பெண்ணொருவர் இவரைத் திருடன் என்று கருதிக் கூச்சலிட மக்கள் சூழ்ந்து அவரைத் தாக்க முற்பட்டனர். அந்த நேரத்தில் அவ்வூரைச் சேர்ந்த கிராமமுன்சீப் சுப்பையா என்பவர் சித்ரமுத்து அடிகளைக் காத்துத் தனது இல்லத்திற்கு அழைத்துச் சென்று தெருவாயிலில் அமரவைத்தார். அவர் உள்சென்றதும் பசி தாளாது போவோர் வருவோரிடம் தனக்கு உணவு தருமாறு இரந்து கூவினார் சித்ரமுத்து அடிகள். ஒரு பெண் மண் கலயத்தில் சிறிது உணவு கொண்டு வந்து கொடுக்க அதனை உண்டு விட்டு உடனே அவ்விடத்திலிருந்து புறப்பட்டார். கண்கள் தெரியாமல் எங்கு செல்வது எனத் தெரியாமல் திரிந்தலைந்த சித்ரமுத்து அடிகளைப் பலவிடங்களில் தேடியும் காணாமல் கிராமமுன்சீப் அவரைக் கண்டுபிடித்து அழைத்து வர ஆட்களை அனுப்பினார். அந்த ஆட்கள் அவரை முன்சீப்பிடம் அழைத்துச் சென்றனர்.
# சித்ரமுத்து அடிகள்

## துன்பங்கள் தீர்தல்

கிராமமுன்சீப் ஒரு பெரியவரிடம் சித்ரமுத்து அடிகளை ஒப்படைத்து அவருடைய கண்பார்வையைச் சரிசெய்யும்படி ஆணையிட்டார். அந்தப் பெரியவரும் சிலநாட்கள் பச்சிலை மூலிகைகளைக் கசக்கிப் பிழிந்து உணவு தந்து ஆதரித்தார். பின்னர் எல்லாம் சரியாகிவிடும் என்று ஆறுதல் கூறி அனுப்பி வைத்தார். அங்கிருந்து புறப்பட்ட சித்ரமுத்து அடிகள் தன்னுடைய வீட்டிற்குச் செல்ல மனமில்லாமல் தனது சகோதரியின் வீட்டிற்குச் சென்றார். அங்கும் அவரை வெறுக்கவே மனம் வெதும்பி அழகன்குளம் என்னும் இடத்தில் தங்கியிருந்தார். ஒருநாள் இரவு பன்னிரண்டு மணிக்குத் திடீரெனக் கண்கள் ஒளிபெற்றுப் பிரகாசித்தன. அத்துடன் அவரைப் பற்றியிருந்த துன்பங்கள் யாவும் நீங்கின.
# சித்ரமுத்து அடிகள்

## இந்திய தேசியப் படையில் சேர்தல்

சித்ரமுத்து அடிகள் தான் முன்பு அடகு வைத்திருந்த தனது குடும்பச் சொத்துகளையெல்லாம் விற்று அதன்மூலமாகக் கிடைத்த பொருளைக் கொண்டு மீண்டும் அயலகத்திற்குப் பயணம் மேற்கொண்டார். 1940ஆம் ஆண்டில் காயாசம் என்னும் துவறாடை பூண்டு சன்னியாச ஒழுக்கத்தை மேற்கொண்டார். பணத்தைக் கரத்தால் தொடமாட்டேன் என்று சபதம் செய்ததோடு தன்னலத் தொழில்களில் ஈடுபட மறுத்துத் தேசசேவையைப் பெரிதெனப் போற்றி நேதாஜி சுபாசு சந்திரபோசுவின் இந்திய தேசியப் படையில் பணியாற்றத் தொடங்கினார்.
தாய்நாடு திரும்புதல்
1947-ஆம் ஆண்டு தன்னுடைய மாணவர்களின் துணையோடு மீண்டும் தாய்நாடு திரும்பினார். முன்னர் மறுத்து மனைவியும் குழந்தையும் இப்போது அவரை அன்போடு வரவேற்றனர். அவர்களையும் தன்னுடைய தவநெறிக்கு அறிமுகப்படுத்திப் பனைக்குளம் என்ற ஊரில் அருளொளி மடம் என்ற ஓர் அமைப்பினைத் தோற்றுவித்து இறைப்பணிகளில் தொடர்ந்து ஈடுபட்டார்.
# சித்ரமுத்து அடிகள்

## உபதேசம் அருளல்

தான் கண்ட உண்மைகளை யாவரும் பெற்று உய்ய வேண்டும் என்று கருதிய சித்ரமுத்து அடிகள் இராமநாதபுரம் மாவட்டத்திலுள்ள அனைத்துக் கிராமங்களுக்கும் சென்று சீவகாருண்ய ஒழுக்கத்தையும், சன்மார்க்க போதனைளையும் அருளத் தொடங்கினார். பல அறிஞர்களோடு உறுதுணையாக்கிக் கொண்டு ஆன்மப் பரிசோதனைகளையும் நிகழ்த்தி வந்தார். ஆனால் இவற்றிலெல்லாம் அவருக்குப் பெருவெற்றி கிட்டவில்லை.
தவவாழ்வு மேற்கொள்ளுதல்
தான் உணர்த்தும் அருளுரைகளைச் செவிமடுக்க மக்கள் விரும்பவில்லை என்று அறிந்ததும் சித்ரமுத்து அடிகள் மாற்று வழி தேடினார். சித்த உறுதியும் உடற்கலைகளும் புலனொடுக்கமும் ஒளிரும் அறிவும் இனிய புனித மொழிகளும் அறப்பணிகளும் மக்களைத் தன் பக்கம் ஈர்க்கும் எனக் கருதி மெய்யுபதேசம் என்னும் பெயரில் தவவாழ்வினை மேற்கொள்ளத் தொடங்கினார். அவ்வாழ்வியல் நெறிகளை நூல்வடிவிலும் அச்சிட்டு மக்களுக்குப் பயன்பாட்டிற்கு அளித்தார். இதற்கு வீர வைராக்கிய விரதம் என்றும் பெயருண்டு.
# சித்ரமுத்து அடிகள்

## எதிர்ப்புகள் பெருகுதல்

சித்ரமுத்து அடிகளின் சன்மார்க்க – தவவாழ்வு பலருக்கு வெறுப்பைத் தந்தது. அதனால் அவர்கள் ஒன்று கூடி மக்களிடம் இவரைப் பற்றி இழிவாகப் பேசச் செய்தனர். அவருடைய அருளுரைகளை அச்சிடக் கூடாதென்றும் மக்களிடம் பரப்பக் கூடாதென்றும் தடைசெய்தனர். ஆனாலும் சித்ரமுத்து அடிகள் தனது இடைவிடாத முயற்சியால் மதுரை நகரிலிருந்து சில அறிஞர்களோடு வாதம் மேற்கொண்டு அவர்களை வென்று அவர்தம் ஆதரவு பெற்று சன்மார்க்க சபைத் தலைவர்களின் சிறப்புரைகள் பெற்றதோடு, அரசியல்வாதிகள், வழக்கறிஞர்களின் நன்மதிப்பினையும் பெற்றுத் தனது அனுபவ மொழிகளை நூலாக்கி மக்களிடையே பரவச் செய்தார்.
# சித்ரமுத்து அடிகள்

## சித்ரமுத்து அடிகள் அருளிய நூல்கள்

தன் வாழ்வில் கண்ட உண்மைகளையும் தான் கற்ற மேன்மைகளையும் சித்ரமுத்து அடிகள் நூல்களாகப் படைத்தளித்தார். அவை,
1. குருமதிமாலை
1. திருப்புகழ் திரவியம்
1. பேரின்பக் குறள்
1. மௌனானந்த மொழிகள்
1. மரண சிந்தனை
1. ஞானபண்டிதன்
1. நிறைநெறி மொழிகள்
1. சீர்திருத்து மனிதா!
1. கருணைக் கண்ணீர்
1. கிருபைப் பிரகாசப் பொக்கிஷம்
1. காந்திஜியின் திருவருட்புலம்பல்
1. அருளொளிமலர்  
போன்ற பல நூல்களையும் படைத்தளித்துள்ளார். இவருடைய படைப்புகள் மொத்தமாக அருளொளி என்னும் தலைப்பில் தொகுப்பப் பெற்றுள்ளன. அவற்றில் கூடுதலாக,
அருளொளி கண்ட மக்களுக்கு அறிவுரை
1. பிரார்த்தனைப் பாடல்கள்
1. யோகாசன விளக்கம்
1. மலைநாட்டின் சிறப்பு
1. சுவாமிகளின் கடிதங்கள்
1. மாணவர்கள் பாடிய துதிப்பாடல்கள்  
ஆகியன இணைக்கப் பெற்றுள்ளன.
# சித்ரமுத்து அடிகள்

## எதிர்ப்புகள் அகலுதல்

சித்ரமுத்து அடிகளின் அருளொளி வாழ்வுக்கு இடையூறாக நின்ற எதிர்ப்புச் சக்திகள் வலுவிழந்து மறையத் தொடங்கின. காலப்போக்கில் அத்தகைய எண்ணமுடையோர் இவரையே நாடிவந்து உபதேசிக்க வேண்டினார். பகைவருக்கும் அருளும் பண்புள்ளம் கொண்ட சித்ரமுத்து அடிகள் அவர்களை அரவணைத்துக் கொண்டார்.
# சித்ரமுத்து அடிகள்

## ஞானசபைகளின் தோற்றம்

திருவருட்பிரகாச வள்ளலார் பெருமான் தன்னுடைய கொள்கைகளை மக்களுக்கு அறிவுறுத்தும் பொருட்டு அருட்பிரகாச ஞானசபையை உருவாக்கியதைப் போலவே சித்ரமுத்து அடிகளும் அவர்தம் அடிச்சுவட்டில் வள்ளலார் வழியில் சீவகாருண்யம், சோதிவழிபாடு, அன்னதானம் முதலியவற்றை மேற்கொண்டு ஞானசபையைத் தோற்றுவித்தார். மதுரை, திருச்சி, கம்பளிக்காரன் குப்பம் (புதுச்சேரி அருகில் அமைந்துள்ளது) மலேசியா, பினாங்கு, இலங்கை ஆகிய இடங்களில் அருளொளி ஞான சபைகளை அமைத்து ஆன்மீகத் துறையில் பல புதிய தடங்களை ஏற்படுத்தினார். ஏழை எளிய மக்களின் மனத்தில் வீர ஞான உணர்வை வளர்க்கும் விதத்தில் அவை செம்பணியாற்றின. இவற்றின் தலைமை நிறுவனம் பனைக்குளத்தில் அமைந்துள்ளது. இது தாய்வீடு என்று அழைக்கப் பெறுகிறது.
சித்ரமுத்து அடிகளின் இலட்சியம்
ஊழின் காரணமாகத் தன் வாழ்வில் அடைந்த துன்பங்களையும் அவற்றிலிருந்து பெற்ற அ.னுபவங்களையும் கொண்டு அத்தகைய துன்பங்களை மற்றையோரைப் பற்றாதிருக்க வேண்டுவதும் அதற்காக மக்களை ஒருங்கு திரட்டி உழைப்பதுமே தன்னுடைய இலட்சியம் என்று அவர் குறித்துள்ளார்.
# சித்ரமுத்து அடிகள்

## சித்ரமுத்து அடிகள் பரிபூரணம்

தன் வாழ்நாள் முழுவதும் இறைத்தேடலிலும் மக்கட்பணியிலும் அயராது பாடுபட்ட சித்ரமுத்து அடிகள் 05.03.1995 (பவ ஆண்டு மாசி மாதம் 21ஆம் நாள்) அன்று பரிபூரணம் அடைந்தார். இன்றும் அவருடைய கொள்கைகளையும் அருளுபதேசங்களையும் வாழ்வியல் நெறியாகக் கொண்டு அவர்தம் பக்தர்கள் தொடர்ந்து இயங்கி வருகிறார்கள்.
# சித்ரமுத்து அடிகள்

## சான்றாதாரம்

சித்ரமுத்து அடிகளின் அருளொளி நூல்தொகுப்பிலிருந்து சான்றுகள் பெறப்பட்டுள்ளன.
# காராக்

**காராக்** என்பது (மலாய்: *Karak*; ஆங்கிலம்: *Karak*; சீனம்: 加叻) மலேசியா, பகாங் மாநிலத்தில், பெந்தோங் மாவட்டத்தில் அமைந்து உள்ள ஒரு நகரம். கோலாலம்பூர் மாநகரில் இருந்து குவாந்தான் நகருக்குச் செல்லும் கூட்டரசு நெடுஞ்சாலை -இல் ஓய்வு நகரமாக அறியப் படுகிறது.  
காராக் நகரம் மலேசியாவில் புகழ்பெற்ற காராக் நெடுஞ்சாலைக்கு காராக் நகரின் பெயர் வைக்கப்பட்டு உள்ளது. காராக் நெடுஞ்சாலை கோலாலம்பூர் மாநகரையும் காராக் நகரையும் இணைக்கிறது.
# காராக்

## நிலவியல்

மலேசியாவின் பிரதான மலைத் தொடரான தித்திவாங்சா மலைத்தொடரின் அடிவாரத்தில் இந்த நகரம் அமைந்துள்ளது. இந்த இடம் பகாங் மாநிலத்திற்கு மட்டும் அல்ல; கிள்ளான் பள்ளத்தாக்கிற்கும் ஒரு முக்கியமான நீர்ப்பிடிப்பு பகுதியாகவும் விளங்குகிறது.
# காராக்

## பொது

காராக் நெடுஞ்சாலையின் கிழக்கு முனையிலும் ; மற்றும் கிழக்கு கடற்கரை விரைவுச்சாலை -இன் தொடக்கமாகவும் காராக் நகரம் அமைகின்றது. பொதுவாகச் சொன்னால் தீபகற்ப மலேசியாவின் மேற்குக் கரையையும் கிழக்குக் கரையையும் இணைக்கும் ஒரு பாலமாக உருவகப் படுத்தலாம்.
# பிளைபிக்

**பிளைபிக்** (*FlyBig*) என்பது இந்தியாவின் இந்தூரில் ஒரு பிராந்திய விமான நிறுவனம். இதை குருகிராம் சார்ந்த பிக் சார்ட்டர் பிரைவேட் லிமிடெட் முன்னிலைப்படுத்தியுள்ளது. இந்த விமான நிறுவனம் 2020 திசம்பரில் செயல்படத் தொடங்கியது. மேலும் இந்தியாவுக்குள் அடுக்கு -2 நகரங்களை இணைப்பதில் கவனம் செலுத்துகிறது.
# பிளைபிக்

## வரலாறு

இந்நிறுவனம் விமான போக்குவரத்து அமைச்சகத்திடமிருந்து பொது போக்குவரத்திற்கான தடையின்மைச் சான்றிதழைப் பெற்றுள்ளது. இந்த விமான இயக்கச் சான்றிதழ் (ஏஓசி) 14 டிசம்பர் 2020 அன்று பெறப்பட்டது. இந்நிறுவனம் ஏடிஆர் -72-500 என்ற ஒற்றைப் வானூர்தி பயண அனுமதியுடன் செயல்படத் தொடங்கியது. இந்நிறுவனம் மேலும் 2-அடுக்கு நகரங்களுக்குச் சேவையினை விரிவுபடுத்த ஏடிஆர் -72 விமானங்களை உருவாக்குவதையும், இந்துஸ்தான் ஏரோனாடிக்ஸ் லிமிட்டெட் லிட் தயாரித்த டோர்னியர் 228 விமானங்களை 20 எண்ணிக்கையில் விரிவுபடுத்தத் துவங்கியுள்ளது.  
இந்த விமான நிறுவனம் திட்டமிடப்பட்ட விமானச் சேவையினைத் தொடங்குவதற்கு முன்பு, டெல்லிருந்து இருந்து ஷில்லாங்கிற்கு சேவை செய்வதற்கான அரசாங்க ஒப்பந்தப்புள்ளியின் கீழ் அதன் முதல் பாதையை வென்றது. இதில் விமானச் சேவையினை திசம்பர் 21, 2020 அன்று தொடங்கியது. இதற்காக ஸ்பைஸ்ஜெட்டிலிருந்து டாஷ் 8 கியூ 400ஐ குத்தகைக்கு எடுத்தது. விமான நிறுவனம் 4 டிசம்பர் 2020 அன்றிலிருந்து தனது சேவையினை நடத்தியது மற்றும் முதல் திட்டமிடப்பட்ட விமானத்தை 2020 ஜனவரி 3ஆம் தேதி இந்தூரிலிருந்து அகமதாபாத் வரை இயக்கியது.
# பிளைபிக்

## இலக்குகள்

பிளைபிக் இந்தூரில் உள்ள தேவி அகில்யாபாய் ஓல்கர் விமான<nowiki/>நிலையத்தினை முனையமாகக்கொண்டு உள்நாட்டில் 8 விமானச் சேவைகளைக் கொண்டுள்ளது.
| சத்தீசுகர் | ராய்ப்பூர் | சுவாமி விவேகானந்தா விமான நிலையம் |
| --- | --- | --- |
| டெல்லி | புது தில்லி | இந்திரா காந்தி பன்னாட்டு வானூர்தி நிலையம் |
| அசாம் | துப்ரி | ரூப்சி விமான நிலையம் |
| குஜராத் | அகமதாபாது | சர்தார் வல்லபாய் படேல் பன்னாட்டு வானூர்தி
நிலையம் |
| மத்தியப் பிரதேசம் | இந்தோர் | தேவி அஹில்யா பாய் ஹோல்கர் விமான நிலையம் |
| போபால் | இராஜா போஜன் வானூர்தி நிலையம் |  |
| ஜபல்பூர் | ஜபல்பூர் விமான நிலையம் |  |
| மேகாலயா | சில்லாங் | ஷில்லாங் விமான நிலையம் |
| மேற்கு வங்கம் | கொல்கத்தா | நேதாஜி சுபாசு சந்திரபோசு பன்னாட்டு வானூர்தி நிலையம் |
# பிளைபிக்

## விமானம்

திசம்பர் 2020 நிலவரப்படி பிளைபிக் பின்வரும் விமானங்களைக் கொண்டுள்ளது:
<>
**பிளைபிக் விமானங்கள்**  
| விமானம் | சேவையில் | வரிசை | பயணிகள் | குறிப்பு |
| --- | --- | --- | --- | --- |
| ATR 72 | 1 | 1 | 72 |  |
</>
# மட்டனூர் சங்கரன் குட்டி

**மட்டனூர் சங்கரன் குட்டி** (*Mattanur Sankarankutty*) இந்தியாவின் கேரள மாநிலத்தைச் சேர்ந்த ஒரு தாள இசைக் கலைஞரவார். எம்.பி. மட்டனூர் சங்கரன் குட்டி மரார் என்ற பெயராலும் இவர் அறியப்படுகிறார். கண்ணூர் மாவட்டத்தில் தலசேரிக்கு அருகிலுள்ள மட்டனூரில் இவர் பிறந்தார். பாரம்பரிய கேரள தாள இசைக்கருவியான செண்டை மேளம். பஞ்சரி மேளம், பஞ்ச வாத்தியம், தயாம்பகா ஆகிய தாள இசைக் கருவிகளை வாசிப்பார். 2009 ஆம் ஆண்டு இந்திய அரசாங்கம் நான்காவது உயரிய குடிமை விருதான பத்மசிறீ விருதை சங்கரன் குட்டிக்கு வழங்கி சிறப்பித்தது. 2012 ஆம் ஆண்டு சங்கீத நாடக அகாதமி விருதும் வழங்கப்பட்டது.  
மலப்புரம் மாவட்டத்தில் திருரைச் சேர்ந்த பாரதி என்பவரை சங்கரன் குட்டி மணந்தார். இவர்களுக்கு மட்டனூர் சிறீகாந்த் மற்றும் மட்டனூர் சிறீராச்சு என்ற இரண்டு மகன்கள் பிறந்தனர். சிறீகாந்த் மற்றும் சிறீராச் இருவரும் பிரபலமான தையம்பகா இசைக் கலைஞர்களாவர். மேலும் இவர்களுக்கு சரண்யா என்ற மகளும் உள்ளார். மூன்று குழந்தைகளும் திருமணமாகி நன்கு வாழ்ந்து வருகிறார்கள்.
# இந்திய விமான நிறுவனங்களின் பட்டியல்

இந்தியாவில் பொது விமானப் போக்குவரத்திற்காக இயங்கும் **விமான நிறுவனங்களின் பட்டியல்** (*List of airlines of India*) கீழே கொடுக்கப்பட்டுள்ளன.
# இந்திய விமான நிறுவனங்களின் பட்டியல்

## திட்டமிடப்பட்ட விமான நிறுவனங்கள்

| ஏர் இந்தியா | ஏஐ | ஏ.ஐ.சி. | ஏரிந்தியா | 1946 | டெல்லி | முழு சேவை |
| --- | --- | --- | --- | --- | --- | --- |
| விஸ்தாரா | யுகே | வி.டி.ஐ. | விஸ்டாரா | 2015 | குர்கான் | முழு சேவை |
| ஏர் இந்தியா எக்ஸ்பிரஸ் | ஐஎக்ஸ் | ஏஎக்ஸ்பி | எக்ஸ்பிரஸ் இந்தியா | 2005 | கொச்சி | குறைந்த செலவு |
| ஸ்பைஸ் ஜெட் | எஸ்.ஜி. | எஸ்ஈஜெ | ஸ்பைஸ் ஜெட் | 2005 | குர்கான் | குறைந்த செலவு |
| கோர்ர்ட் | ஜி 8 | ஜிஓடபுள்யு | கோஏர் | 2005 | மும்பை | குறைந்த செலவு |
| இன்டிகோ | 6 இ | ஐஃப்ளை | ஐ ஃப்ளை | 2006 | குர்கான் | குறைந்த செலவு |
| ஏர் ஏசியா இந்தியா | ஐ5 | ஐ.ஏ.டி. | சிவப்பு அறிவு | 2014 | பெங்களூரு | குறைந்த செலவு |
# இந்திய விமான நிறுவனங்களின் பட்டியல்

## பிராந்திய விமான நிறுவனங்கள்

| அலையன்ஸ் ஏர் | 9ஐ | எல்.எல்.ஆர் | அலைடு | 1996 | தில்லி |  |
| --- | --- | --- | --- | --- | --- | --- |
| ஏர் ஹெரிடேஜ் | 4 எச் | 2019 | தேராதூன் |  |  |  |
| பிளைபிக் | எஸ் 9 | 2021 | குருகிராம் |  |  |  |
| ஸ்டார் ஏர் | ஓஜி | எஸ்.டி.ஜி. | ஹைஸ்டார் | 2019 | பெங்களூரு |  |
| ட்ரூஜெட் | 2 டி | டி.ஆர்.ஜே. | ட்ரூஜெட் | 2015 | ஐதராபாத்து |  |
| ஜூம் ஏர் | இசட்ஓ | இசட்ஓஎம் | சூம் ஏர் | 2017 | தில்லி | } |
# இந்திய விமான நிறுவனங்களின் பட்டியல்

## ஒப்பந்த விமான நிறுவனங்கள்

| பரோன் ஏவியேஷன் | 2011 | மும்பை |  |  |  |  |
| --- | --- | --- | --- | --- | --- | --- |
| சத்தீஸ்கர் விமான இணைப்பு | &mdash; | &mdash; | &mdash; | 2012 | ராய்ப்பூர் |  |
| கிளப் ஒன் ஏர் | &mdash; | &mdash; | &mdash; | 2005 | தில்லி |  |
| கான்பிடண்ட் ஏர்லைன் | &mdash; | &mdash; | &mdash; | 2005 | பெங்களூர் |  |
| டெக்கான் சார்டர் | டி.என் | டி.கே.என் | டெக்கான் | 1997 | பெங்களூர் |  |
| டோவ் ஏர்லைன்ஸ் | &mdash; | &mdash; | &mdash; | 2007 | கொல்கத்தா |  |
| ஃப்ளை டிவைன் | &mdash; | &mdash; | &mdash; | 2017 | இந்தூர் |  |
| ஃப்ளை ஹார்ன்பில் | &mdash; | &mdash; | &mdash; | 2016 | குவகாத்தி |  |
| கோடாவத் விமான போக்குவரத்து | &mdash; | &mdash; | &mdash; | 2014 | கோலாப்பூர் |  |
| குளோபல் வெக்ட்ரா ஹெலிகார்ப் | &mdash; | &mdash; | &mdash; | 1997 | மும்பை |  |
| ஜாக்சன் ஏர்லைன்ஸ் | > | &mdash; | ஜே.ஜி.என் | ஜாக்சன் | 2005 | டெல்லி |
| ஜல் ஹான்ஸ் | &mdash; | &mdash; | &mdash; | 2010 | போர்ட் பிளேர் |  |
| பவன் ஹான்ஸ் | &mdash; | பி எச் ஈ | பவன் ஹான்ஸ் | 1985 | தில்லி |  |
| பின்னாகிள் காற்று | &mdash; | &mdash; | &mdash; | 2004 | தில்லி |  |
| சேப்டி ஏவியேசன் | &mdash; | &mdash; | &mdash; | 2010 | புது தில்லி |  |
| ஸ்பிரிட் ஏர் | &mdash; | &mdash; | &mdash; | 2012 | பெங்களூர் |  |
| சுப்ரீம் ஏர்லைன்ஸ் | &mdash; | &mdash; | &mdash; | 1983 | செய்ப்பூர் |  |
| தாஜ் ஏர் | &mdash; | &mdash; | &mdash; | 1993 | மும்பை |  |
| தனேஜா ஏரோஸ்பேஸ் அண்ட் ஏவியேஷன் லிமிடெட் | &mdash; | &mdash; | &mdash; | 1997 | புனே |  |
| டைட்டன் ஏவியேஷன் | &mdash; | &mdash; | &mdash; | 2010 | பெங்களூர் |  |
| வென்ச்சுரா ஏர்கனெக்ட் | &mdash; | &mdash; | &mdash; | 2011 | சூரத் |  |
| வி.ஆர்.எல் ஏர் | &mdash; | &mdash; | &mdash; | 2008 | ஹூப்ளி | } |
# இந்திய விமான நிறுவனங்களின் பட்டியல்

## சரக்கு விமான நிறுவனங்கள்

| நீல டார்ட் ஏவியேஷன் | பி இசட் | பி.டி.ஏ. | நீல நிற டார்ட் | 1995 | சென்னை |  |
| --- | --- | --- | --- | --- | --- | --- |
| ஸ்பைஸ் எக்ஸ்பிரஸ் | எஸ்.ஜி. | SEJ | ஸ்பைசு ஜெட் | 2018 | தில்லி |  |
| குயிக்ஜெட் ஏர்லைன்ஸ் | க்யு ஓ | எப் க்யு ஏ | விரைவு லிஃப்ட் | 2016 | பெங்களூர் | } |
# மைசூர் பல்கலைக்கழக நூலகம்

**மைசூர் பல்கலைக்கழக நூலகம்** (*Mysore University Library*) இந்தியாவிலுள்ள மைசூர் பல்கலைக்கழகத்தைச் சேர்ந்த கல்விச் சமூகத்திற்குச் சேவையாற்றும் ஒரு நூலகமாகும். இந்நூலகம் மைசூர், ஆசன் மற்றும் மண்டியா ஆகிய இடங்களில் அமைந்துள்ளது. தென்னிந்திய மாநிலமான கர்நாடகாவில் உள்ள பல்கலைக்கழக நூலகங்களில் மைசூர் பல்கலைக்கழக நூலகம் மிகப்பெரியதும் பழமையானதுமாகும்.
# ஜெ. ஜெயரஞ்சன்

**ஜெ. ஜெயரஞ்சன்** (J. Jeyaranjan, பிறப்பு: 29 மே 1960), தமிழ்நாட்டைச் சேர்ந்த பொருளியல் அறிஞர், பேராசிரியர், ஆய்வாளர், மற்றும் எழுத்தாளர் ஆவார். தமிழ்நாடு திட்டக் குழு துணைத்தலைவராக 2021 முதல் பணியாற்றி வருகிறார்.
# ஜெ. ஜெயரஞ்சன்

## தொடக்க வாழ்க்கை

தஞ்சாவூர் மாவட்டம் திருவையாறுக்கு அருகிலுள்ள இலுப்பக்கோரை எனும் சிற்றூரில் 29 மே 1960 அன்று பிறந்தார் ஜெயரஞ்சன்.
# ஜெ. ஜெயரஞ்சன்

## கல்வி

மதுரை காமராசர் பல்கலைக்கழகத்தில் முதுநிலை அறிவியல் பட்ட மேற்படிப்பையும், சென்னை பல்கலைக்கழகத்தில் முனைவர் பட்டத்தையும் (1995) பெற்றார்.
# ஜெ. ஜெயரஞ்சன்

## ஆய்வுப்பணி

இந்திய சமூக அறிவியல் ஆராய்ச்சிக் கழகத்தின் (ICSSR) சார்பில் சென்னை வளர்ச்சி ஆராய்ச்சி நிறுவனத்தில் (MIDS) பணியாற்றியுள்ளார். தமிழ்நாட்டின் பொருளாதார மாற்றங்கள் குறித்து 60-க்கும் மேற்பட்ட ஆய்வுப் பணிகளை மேற்கொண்டுள்ளார். ஐம்பதுக்கு மேற்பட்ட ஆய்வுக்கட்டுரைகளையும் எழுதியிருக்கிறார்.
# ஜெ. ஜெயரஞ்சன்

## தமிழ்நாடு திட்டக் குழு துணைத்தலைவர்

தமிழ்நாடு திட்டக் குழு துணைத்தலைவராக தமிழக அரசால் 6 சூன் 2021 அன்று தமிழ்நாட்டு முதலமைச்சர் மு. க. ஸ்டாலினால் நியமிக்கப்பட்டார் ஜெயரஞ்சன்.
# இராய்கர் வானூர்தி நிலையம்

**இராய்கர் வானூர்தி நிலையம்** (*Raigarh Airport*) இந்திய மாநிலமான சத்தீசுகரில் அமைந்துள்ள ஓர் வானூர்தி நிலையமாகும். இது சத்திசுகரில் உள்ள ராய்கருக்கு தெற்கே 9 கிலோ மீட்டர் தொலைவில் அமைந்துள்ளது. இங்குள்ள விமானத் தளம் முக்கியமாகச் சிறிய வகை விமானம் மற்றும் உலங்கு வானூர்தி சேவைகளுக்காகப் பயன்படுத்தப்படுகிறது.
# கோர்பா வானூர்தி நிலையம்

**கோர்பா வானூர்தி நிலையம்** (*Korba Airport*) இந்தியாவின் சத்தீசுகரில் உள்ள கோர்பாவில் அமைந்துள்ளது.< சத்தீஸ்கர் அரசு பயணிகளின் போக்குவரத்திற்கான விமான நிலையமாக இதை மாற்றும் வகையில் விமான நிலையத்தை விரிவுபடுத்த முயற்சி மேற்கொண்டுவருகிறது. 2 சி வகை விமான நிலை உரிமம் பெற விமான நிலையத்தினை விரிவாக்கம் செய்ய வேண்டியுள்ளது.
# கலாஸ்ரீ கடல் சிப்பி அருங்காட்சியகம்

**கலாஸ்ரீ கடல் சிப்பி அருங்காட்சியகம்** (*Kalashree Seashell Museum*) என்பது இந்தியாவின் மைசூரில் உள்ள ஒரு அருங்காட்சியகமாகும். இதில் கடல் வாழ் உயிரிகளின் மேலோடு மற்றும் சங்கு ஆகியவற்றால் செய்யப்பட்ட சிற்பங்கள் உள்ளன. 2017இல் இந்த அருங்காட்சியகம் தொடங்கிவைக்கப்பட்ட காலத்தில், அருங்காட்சியகத்தில் இராதா மல்லப்பாவின் சுமார் 130 கலைப் படைப்புகள் காட்சிக்கு வைக்கப்பட்டிருந்தன. உலகின் உயரமான சங்கும் சிற்பம், 11 அடி பிள்ளையார் உருவமும் இதில் அடங்கும். இந்த அருங்காட்சியகத்தில் காட்சிக்கு வைக்கப்பட்டுள்ள மற்ற முக்கிய படைப்புகளில் 10 அடி உயரத் தாஜ்மகால், 12 அடி உயரச் சிவன் சிலை மற்றும் 13 அடி புனித பிலோமினா தேவாலயமும் அடங்கும்.
# தமிழ்நாடு திட்டக் குழு

**தமிழ்நாடு திட்டக்குழு** என்பது தமிழ்நாடு அரசின் நிதிக் கொள்கைகளை, திட்டங்களை வகுக்கும் ஒரு குழுவாகும். திட்டக்குழுவானது ஆண்டு மற்றும் ஐந்தாண்டு திட்டங்களை வகுக்கிறது, புதிய திட்டங்களை ஆராய்கிறது. மேலும் பலதரப்பட்ட துறைகளின் முன்னேற்றத்திற்காக தமிழ்நாடு அரசுக்கு அறிவுரைகள் வழங்குகிறது
# தமிழ்நாடு திட்டக் குழு

## வரலாறு

தமிழ்நாடு திட்டக்குழுவானது 1971, மே, 25ஆம் நாள் துவங்கப்பட்டது. 2020 ஏப்ரல் 23 அன்று அதிமுக ஆட்சியால் ஆண்டு இது *தமிழ்நாடு மாநில வளர்ச்சி கொள்கைக் குழு* என மறுசீரமைக்கப்பட்டது. இக்குழுவின் தலைவராக தமிழக முதலமைச்சர் இருப்பார். இந்த மாநில திட்டக்குழுவின் துணை தலைவர் மற்றும் உறுப்பினர்களாக பொதுமக்களில் சிறந்தவர்கள் தேர்ந்தெடுக்கப்படுகிறார்கள். இத்திட்டக்குழுவில் நிதித்துறை, திட்டக்குழு மற்றும் முன்னேற்றத் துறையில் முன்னால் செயலர்களும் உறுப்பினர்களாக தேர்ந்தெடுக்கப்படுகிறார்கள் உறுப்பினர்களின் செயலாளர் தொழில்நுட்ப மற்றும் நிர்வாகப் பணிகளை வழிநடத்துகிறார். இந்நிலையில் 2021 இல் மு. க. ஸ்டாலினின் தலைமையிலான தமிழ்நாடு அரசு இக்குழுவின் பெயரை மீண்டும் தமிழ்நாடு திட்ட குழு என்று மாற்றியமைத்தது.
# தமிழ்நாடு திட்டக் குழு

## திட்டக்குழு மையப்படுத்தும் துறைகள்

- வேளாண் துறை கொள்கை மற்றும் திட்டங்கள்
- தொழிற்சாலைகள் – மின்சாரம் மற்றும் போக்குவரத்துத்துறை
- நில உபயோகம்
- ஊரக மேம்பாட்டுத்துறை
- நலவாழ்வு மற்றும் சமூக நலத்துறை
- கல்வித்துறை
- மாவட்டத் திட்டக் குழு
- திட்டங்கள் ஒருங்கிணைத்தல்
# தமிழ்நாடு திட்டக் குழு

## மேலும்காண்க

- திட்டக் குழு (இந்தியா)
- இந்தியாவின் முதலீட்டு ஆணையம்
- இந்திய ஐந்தாண்டு திட்டங்கள்
- நிதி அமைச்சகம், இந்திய அரசு
- இந்திய நிதி ஆணையம்
# மலேசியாவின் உயிரி எரிபொருள் கொள்கை

**மலேசியாவின் உயிரி எரிபொருள் கொள்கை** (*Biofuel policy of Malaysia*) மலேசியாவின் தேசிய உயிரி எரிபொருள் கொள்கை ஆவணத்தில் ஆவணப்படுத்தப்பட்டுள்ளது.
# மலேசியாவின் உயிரி எரிபொருள் கொள்கை

## பங்குதாரர்கள்

சப்பானை தளமாகக் கொண்ட தீசல் இயந்திரங்கள் தயாரிக்கும் யன்மார் நிறுவனம் பாமாயில் உயிரிதீசலின் வளர்ச்சி குறித்து ஆராய்ச்சி செய்ய மலேசியாவில் ஒரு ஆராய்ச்சி வசதியை உருவாக்க திட்டமிட்டது. நிறுவனத்தின் இயந்திரங்கள் மற்றும் மின் உற்பத்தி இயந்திரங்களுக்காக அந்நிறுவனம் உருவாக்கும் தொழில்துறை தீசல்களுக்கு மாற்றாக உயிரி தீசலை உருவாக்கி சோதிக்க திட்டமிட்டது. இதற்காக மலேசிய நகரமான கோத்தா கினபாலுவில் ஆராய்ச்சி வசதியை அமைத்தது.
# மலேசியாவின் உயிரி எரிபொருள் கொள்கை

## பெட்ரோல் நிலையங்களில் அறிமுகம்

2014 ஆம் ஆண்டு பல தாமதங்களுக்குப் பிறகு, மலேசியா நாடு முழுவதும் உள்ள பெரும்பாலான பெட்ரோல் நிலையங்களில் பி5 உயிரிதீசல் விற்பனை படிப்படியாக அறிமுகப்படுத்தப்பட்டது.  
பி5 உயிரிதீசல் என்பது 5% பாமாயில் அல்லது பாம் மெத்தில் எசுத்தர் மற்றும் தீசல் ஆகியவற்றின் கலவையாகும். இந்த பனை உயிரிடீசல் பயன்பாட்டு முயற்சிக்கு, நாட்டில் மானிய மற்றும் மானியமில்லாத இரு துறைகளையும் ஆதரிக்க ஆண்டுக்கு 500,000 டன் பாம் மெத்தில் எசுத்தர் தேவை என மதிப்பிடப்பட்டுள்ளது.  
பிற்காலத்தில் பி7 உயிரிதீசல் பி5 உயிரிதீசலுக்கு மாற்றாக மாற்றப்படும் எனவும் திட்டமிடப்பட்டுள்ளது.
# சிப்பி அருங்காட்சியகம்

நார்ஃபோக்கின் கிளாண்ட்ஃபோர்டில் உள்ள **சிப்பி அருங்காட்சியகம்** (*The Shell Museum*), நாட்டின் மிகப் பழமையான அருங்காட்சியகமாகும். இங்கு மிக அதிக அளவிலான கடல் வாழ் மெல்லுடலிகளின் மேலோடுகள் உள்ளன. இதை நிறுவியவர் ஆல்ஃபிரட் ஜோட்ரெல் ஆவார். கடல் சிப்பிகள் மற்றும் சிப்பிகளினால் செய்யப்பட்ட பொருட்கள், புதைபடிமங்கள், பறவை முட்டைகள் மற்றும் உள்ளூர் தொல்பொருள் கண்டுபிடிப்புகள் ஆகியவை இந்த அருங்காட்சியகத்தில் காட்சிக்கு வைக்கப்பட்டுள்ளன. இங்கு ஜான் குராசுகேவின் படைப்புகளின் தொகுப்புகளும் உள்ளன.  
அருங்காட்சியகத்தை நிர்மாணிப்பதற்கு முன்னர், சேகரிப்பு பொருட்கள் அனைத்தும் நிறுவனர் வீட்டில் பெட்டிகளில் வைக்கப்பட்டிருந்தது.
# கோலாலம்பூர் உச்சிமாநாடு

**கோலாலம்பூர் உச்சிமாநாடு** (*Kuala Lumpur Summit*) மலேசிய நாட்டின் கோலாலம்பூர் நகரில் நடத்தப்படும் ஓர் ஆண்டு நிகழ்வாகும். கே.எல். உச்சிமாநாடு, பெர்தானா உரையாடல் என்ற பெயர்களாலும் இந்நிகழ்வு அழைக்கப்படுகிறது.
# கோலாலம்பூர் உச்சிமாநாடு

## ஐந்தாவது உச்சி மாநாடு

கோலாலம்பூர் உச்சிமாநாட்டின் ஐந்தாவது பதிப்பு "தேசிய இறையாண்மையை அடைவதில் வளர்ச்சியின் பங்கு" என்ற தலைப்புடன் கோலாலம்பூர் மாநாட்டு மையத்தில் 2019 ஆம் ஆண்டு திசம்பர் மாதம் 18 ஆம் தேதி முதல் 21 ஆம் தேதி வரை நடைபெற்றது.
கத்தார் நாட்டின் சேக் தமீம் பின் அமாத் அல்தானி, துருக்கிய குடியரசுத் தலைவர் ரெசெப் தயிப் எர்தோகன் மற்றும் ஈரானிய குடியரசுத் தலைவர் அசன் ரூகானி உள்ளிட்ட 56 நாடுகளைச் சேர்ந்த தலைவர்கள், சிந்தனையாளர்கள், அறிஞர்கள், அரசியல்வாதிகள் மற்றும் அரசு சாரா அமைப்புகளை உள்ளடக்கிய 450 பிரதிநிதிகள் இந்த உச்சிமாநாட்டில் கலந்து கொண்டனர்.  
தேசிய வளர்ச்சி மற்றும் இறையாண்மை; ஒருமைப்பாடு மற்றும் நல்லாட்சி; கலாச்சாரம் மற்றும் அடையாளம்; நீதி மற்றும் சுதந்திரம்; அமைதி, பாதுகாப்பு மற்றும் பாதுகாப்பு; வர்த்தகம் மற்றும் முதலீடு; தொழில்நுட்பம் மற்றும் இணைய நிர்வாகம். உள்ளிட்ட ஏழு தலைப்புகளில் உச்சிமாநாட்டு நிகழ்வுகள் கவனம் செலுத்தின.
# கொண்டப்பள்ளி காப்புக் காடு

இந்திய மாநிலமான ஆந்திராவின் கிருஷ்ணா மாவட்டத்தில் **கொண்டப்பள்ளி காப்புக் காடு** (*Kondapalli Reserve Forest*) உள்ளது. இந்த காப்புக் காடு நிலப்பரப்பில் ஆந்திர மாநில வனத்துறையின் பாதுகாப்பில் உள்ளது.
# கொண்டப்பள்ளி காப்புக் காடு

## விலங்குகள்

சிறுத்தை, செந்நாய் மற்றும் குள்ளநரி, இந்திய ஓநாய்கள், இந்தியப் புனுகுப் பூனை போன்ற ஊனுண்ணி விலங்குகள் இந்த காட்டில் உள்ளது. காட்டுப்பன்றி, கடமான், புள்ளிமான், கேளையாடு, செம்முகக் குரங்கு மற்றும் நாற்கொம்பு மான் ஆகியவையும் இக்காட்டில் உள்ளன. இவற்றுடன் தாவர உண்ணி விலங்குகளில் மயில், காட்டுக் கோழி போன்ற பறவைகளும் காணப்படுகின்றன.
# கொண்டப்பள்ளி காப்புக் காடு

## தாவரங்கள்

*டெல்லா போனிகி* மென் மரம் இக்காட்டில் காணப்படுகிறது. இது கொண்டப்பள்ளி பொம்மைகள் தயாரிக்கப் பயனுள்ளதாக உள்ளது.
# மங்கோலிய மக்கள் குடியரசு

**மங்கோலிய மக்கள் குடியரசு** என்பது ஒற்றைக் கட்சி ஆட்சி முறையை கொண்டிருந்த சோசலிச நாடு ஆகும். இது 1921ஆம் ஆண்டு முதல் 1992ஆம் ஆண்டு வரை இருந்தது. தற்போது கிழக்காசியாவில் உள்ள மங்கோலியாவில் இந்த நாடு அமைந்திருந்தது. ஒற்றைக்கட்சியால் இந்த நாடு ஆளப்பட்டது. இது தன் வரலாறு முழுவதும் சோவியத் ஒன்றியத்துடன் நெருங்கிய உறவைப் பேணியது. புவியியல் ரீதியாக இந்நாட்டுக்குத் தெற்கு எல்லையில் சீனாவும் வடக்கு எல்லையில் சோவியத் ஒன்றியமும் அமைந்திருந்தன.
# சாசுபூர் வானூர்தி நிலையம்

**சாசுபூர் வானூர்தி நிலையம்** (*Jashpur Airport*)இந்தியாவின் சத்தீசுகர் மாநிலத்தில் ஜசுபூர் நகருக்குக் கிழக்கே 12 கிலோமீட்டர் தொலைவில் அகாடியாவில் அமைந்துள்ளது. இந்த விமான தளமானது முக்கியமாகச் சிறிய விமானங்களுக்குப் பயன்படுத்தப்படுகிறது. ராய்ப்பூர் நெடுஞ்சாலையில் இந்த வான்வழிப் பாதை அமைந்துள்ளது. இது மாநில அரசுக்குச் சொந்தமானது.
# சவூதி விண்வெளி ஆணையம்

**சவூதி விண்வெளி ஆணையம்** (*Saudi Space Commission*) சவூதி அரேபியா நாட்டின் ஒரு சுயாதீன அரசாங்க நிறுவனமாகும். 2018 ஆம் ஆண்டு திசம்பர் மாதம் 27 அன்று சவுதி அரசாங்கத்தின் உத்தரவால் சவூதி விண்வெளி ஆணையம் நிறுவப்பட்டது. விண்வெளித் துறையில் தொழில்நுட்பங்கள் மற்றும் வாய்ப்புகளை எதிர்பார்த்து சவுதி விண்வெளி ஆணையம் நிறுவப்பட்டது.  
ஒரு முற்போக்கான வாழ்க்கைத் தரத்தை நோக்கி சவூதி அரேபியா நகர்ந்து வருவதால் சவூதி விண்வெளி ஆணையம் தனது குடிமக்களுக்கு சிறந்த, பாதுகாப்பான சூழல்களை உருவாக்குவதற்கான ஒருங்கிணைந்த பார்வையை முன்வைக்கிறது. அதே நேரத்தில் இலாபகரமான பொருளாதார மற்றும் பணம் வரும் துறை கண்டுபிடிப்புகளுக்கான வாய்ப்புகளையும் இவ்வாணையம் தீவிரமாக செயல்படுத்துகிறது. சவூதி விண்வெளி ஆணையம் விண்வெளி தொடர்பான அபாயங்களுக்கு எதிராக தேசிய பாதுகாப்பு நலன்களுக்கு சேவை செய்யும் முதன்மை நோக்கங்களை உருவாக்க முயற்சி செய்கிறது.
# சவூதி விண்வெளி ஆணையம்

## பணிகள்

1. தேசிய விண்வெளிக் கொள்கையை வகுத்தல் மற்றும் திட்டமிடுதல்
1. விண்வெளி தொடர்புடைய ஆய்வுகள்
1. விண்வெளியுடன் தொடர்புடைய பொருட்களுக்கான தொழிற்சாலைகள் நிறுவுதல்
1. தேசிய செயற்கைக் கோள் தொழிற்சாலைகளை முறைப்படுத்துதல்
1. ஏவூர்தி தொழில் நுட்பத்தை மேம்படுத்துதல்
1. தேசிய விண்வெளி உட்கட்டமைப்பை மேம்படுத்துதல்  
அப்துல்லா அல்சுவாகா இந்த ஆணையத்திற்கு தலைமை தாங்குகிறார்.